CELEX: 62013CN0560
Language: ro
Date: 2013-10-30 00:00:00
Title: Cauza C-560/13: Cerere de decizie preliminară introdusă de Bundesfinanzhof (Germania) la 30 octombrie 2013 — Finanzamt Ulm/Ingeborg Wagner-Raith în calitate de succesoare în drepturi a doamnei Maria Schweier

25.1.2014   
            
            
               RO
            
            
               Jurnalul Oficial al Uniunii Europene
            
            
               C 24/4
            
         Cerere de decizie preliminară introdusă de Bundesfinanzhof (Germania) la 30 octombrie 2013 — Finanzamt Ulm/Ingeborg Wagner-Raith în calitate de succesoare în drepturi a doamnei Maria Schweier
   (Cauza C-560/13)
   2014/C 24/07
   Limba de procedură: germana
   
      Instanța de trimitere
   
   Bundesfinanzhof
   
      Părțile din procedura principală
   
   
      Recurent-pârât: Finanzamt Ulm
   
      Intimată-reclamantă: Ingeborg Wagner-Raith, în calitate de succesoare în drepturi a doamnei Maria Schweier
   
      Intervenient: Bundesministerium der Finanzen
   
      Întrebările preliminare
   
   
               1.
            
            
               În cazul participațiilor la fonduri din state terțe, libera circulație a capitalurilor prevăzută la articolul 73b din Tratatul CE (devenit la 1 mai 1999 articolul 56 CE) (1) nu se opune unei reglementări naționale [în speță articolul 18 alineatul (3) din AuslInvestmG)], conform căreia pentru investitorii rezidenți la fonduri de investiții din străinătate trebuie să se ia în considerare, în anumite condiții, în plus față de dividende, venituri fictive în cuantum de 90 de procente din diferența dintre primul și ultimul preț de răscumpărare din anul respectiv, însă cel puțin 10 procente din ultimul preț de răscumpărare (sau din valoarea la bursă sau din valoarea de piață) pentru motivul că reglementarea, rămasă în esență nemodificată de la 31 decembrie 1993, are legătură cu prestarea de servicii financiare în sensul normei de anterioritate prevăzute la articolul 73c alineatul (1) din Tratatul CE [devenit începând cu 1 mai 1999 articolul 57 alineatul (1) CE] (2)?
               În cazul în care răspunsul la prima întrebare nu este afirmativ:
            
         
               2.
            
            
               Participația la un astfel de fond de investiții cu sediul într-o țară terță reprezintă întotdeauna o investiție directă în sensul articolului 73c alineatul (1) din Tratatul CE [devenit începând cu 1 mai 1999 articolul 57 alineatul (1) CE] sau răspunsul depinde în această privință de aspectul dacă în temeiul dispozițiilor naționale ale statului în care are sediul fondul de investiții sau pentru alte motive participația oferă investitorului posibilitatea de a participa efectiv la administrarea sau la controlul fondului de investiții?
            
         
      (1)  Articolul 63 TFUE.
   
      (2)  Articolul 64 alineatul (1) TFUE.